Virallinen lehti nro C 013 , 18/01/1999 s. 0048



KIRJALLINEN KYSYMYS E-1589/98 esittäjä(t): Doeke Eisma (ELDR) komissiolle (25. toukokuuta 1998) Aihe: Myrkkyvirta Espanjassa 1. Onko komissio tietoinen, että lounaisessa Espanjassa sijaitsevan rikkikiisukaivoksen vesisäiliön rikkoutumisen seurauksena syntynyt myrkkyvirta aiheuttaa valtavia ympäristötuhoja? 2. Oliko komissio tietoinen kaivoksen vaarallisuudesta? 3. Jos komissio oli tietoinen tästä rikkikiisukaivoksesta, oliko sen varustus eurooppalaisen lainsäädännön mukainen? 4. Onko tämän kaivoksen ympäristövaikutuksia arvioitu? 5. Missä määrin komissio on kehottanut kansallisia viranomaisia ryhtymään toimiin vaarallisen kaivoksen korjauttamiseksi, jos kaivos ei ollut eurooppalaisen lainsäädännön mukainen? 6Miten komissio aikoo toimia rajoittaakseen ympäristökatastrofin aiheuttamia vahinkoja mahdollisimman tehokkaasti? 7. Onko komissiolla suunnitelmia siitä, miten tällaiset tuhot voitaisiin tulevaisuudessa estää? Mitä nämä suunnitelmat ovat? Komission jäsenen Ritt Bjerregaardinkomission puolesta antama vastaus (14. heinäkuuta 1998) 1. Komissio sai tiedon Doñanan kansallispuiston ympäristössä tapahtuneesta luonnononnettomuudesta sen jälkeen, kun Aznalcóllarin kaivoksen pato oli murtunut. 2., 3. ja 5. Parlamentin jäsentä pyydetään tutustumaan vastaukseen, jonka komissio on antanut parlamentin jäsenen María Sornosa Martínezin esittämään kirjalliseen kysymykseen P-1520/98(1). 4. Komission käytettävissä olevien tietojen mukaan Aznalcóllarin kaivos oli toiminnassa vuosina 1974-1996. Kaivostoiminta päättyi lokakuussa 1996. Koska toiminta oli luvallista ennen tiettyjen julkisten ja yksityisten hankkeiden ympäristövaikutusten arvioinnista 27 päivänä kesäkuuta 1985 annettua neuvoston direktiiviä 85/337/ETY(2), mainittua direktiiviä ei sovelleta tähän tapaukseen. Vuonna 1995 toimivaltaiset viranomaiset antoivat luvan Los Frailes -kaivoshankkeelle. Hankkeen ympäristövaikutukset arvioitiin ympäristövaikutusten arviointia koskevan asetuksen hyväksymisestä 30 päivänä syyskuuta 1988 annetun kuninkaan asetuksen 1131/1988 mukaisesti. Direktiivi 85/337/ETY saatetaan osaksi Espanjan kansallista lainsäädäntöä mainitulla kuninkaan asetuksella. 6. Komissio kehotti hiljattain kaikkia Espanjan viranomaisia pohtimaan, miten Euroopan aluekehitysrahaston tällä hetkellä osarahoittamia tukitoimia voitaisiin muuttaa ja miten tällä tavoin vapautuneet varat voitaisiin kohdentaa uudelleen kyseisellä alueella tapahtuneen onnettomuuden vaikutusten minimoimiseksi. Lisäksi se tarjosi kyseisille viranomaisille yhteisrahoitukseen perustuvaa teknistä apua, joka mahdollistaisi kyseisen onnettomuuden vaikutusten tarkemman arvioinnin ja joka helpottaisi keskipitkällä ja pitkällä aikavälillä mahdollisesti toteutettavien yhteisön tukitoimien suunnittelua. 7. Tällaisten onnettomuuksien torjumista koskeviin komission toimiin kuuluu neuvoston 19 päivänä joulukuuta 1997 hyväksymä yhteisön toimintaohjelma pelastuspalvelun alalla. Tämä ohjelma kattaa myös ympäristövahingot. Yhden ohjelmaan kuuluvan suurhankkeen tavoitteena on torjua luonnononnettomuuksia ja teknologisia onnettomuuksia, ja sen avulla pitäisi pystyä määrittelemään tätä torjuntaa koskevat periaatteet ja suuntaviivat, joita jäsenvaltioiden olisi noudatettava taatakseen muun muassa ympäristön kestävän suojelun. (1) Katso sivu 40. (2) EYVL L 175, 5.7.1985.